CELEX: 62015TN0591
Language: et
Date: 2015-10-13 00:00:00
Title: Kohtuasi T-591/15: 13. oktoobril 2015 esitatud hagi – Transavia Airlines versus komisjon

30.11.2015   
            
            
               ET
            
            
               Euroopa Liidu Teataja
            
            
               C 398/74
            
         13. oktoobril 2015 esitatud hagi – Transavia Airlines versus komisjon
   (Kohtuasi T-591/15)
   (2015/C 398/87)
   Kohtumenetluse keel: hollandi
   
      Pooled
   
   
      Hageja: Transavia Airlines (Schiphol, Madalmaad) (esindajad: advokaadid R. Elkerbout ja M. R. Baneke)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni otsuse artikli 1 lõige 3 ja (artikli 1 lõiget 3 puudutavas osas) artiklid 3, 4 ja 5;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hageja nõuab komisjoni 23. juuli 2014. aasta otsuse (EL) 2015/1227 riigiabi SA.22614 (C 53/07) kohta, mida Prantsusmaa on andnud Pau-Béarni kaubandus-tööstuskojale ning ettevõtjatele Ryanair, Airport Marketing Services ja Transavia (teatavaks tehtud numbri C(2014)5085 all) (ELT 2015, L 201, lk 109), osalist tühistamist.
   Hagi põhjenduseks esitab hageja kuus väidet.
   
               1.
            
            
               Esimene väide: rikutud on Euroopa Liidu põhiõiguste harta artiklis 41 sätestatud hea halduse põhimõtet ja kaitseõigusi.
               
                           —
                        
                        
                           Enne vaidlustatud otsuse vastuvõtmist ei võimaldatud hagejal esitada oma seisukohta.
                        
                     
                           —
                        
                        
                           Komisjon ei oleks tohtinud jätta rahuldamata hageja 25. augusti 2015. aasta taotlust tutvuda toimiku teatavate dokumentidega.
                        
                     
         
               2.
            
            
               Teine väide: rikutud on ELTL artikli 107 lõiget 1, kuna väidetav riigiabi on alusetult omistatud Prantsuse riigile.
               
                           —
                        
                        
                           Komisjon käsitas Pau-Béarni kaubandus-tööstuskoda ebaõigesti ametiasutusena.
                        
                     
                           —
                        
                        
                           Komisjoni seisukoht ise on Pau-Béarni kaubandus-tööstuskoja olemuse hindamisel vastuoluline.
                        
                     
         
               3.
            
            
               Kolmas väide: rikutud on ELTL artikli 107 lõiget 1, kuna vääralt on kohaldatud turumajanduse tingimustes tegutseva ettevõtja kriteeriumi.
               
                           —
                        
                        
                           Komisjon ei põhjendanud piisavalt seda, miks ta kasutas turuhinnaga võrdlemise asemel tasuvuse kriteeriumit.
                        
                     
                           —
                        
                        
                           Komisjon kohaldas tasuvuse kriteeriumit vääralt, kuna ta ei arvestanud Pau lennujaama motiive hagejaga lepingu sõlmimiseks, vaatles liiga lühikest ajavahemikku ega selgitanud, millist Pau lennujaamale tekkivat tulu ja milliseid eeliseid ta arvesse võttis.
                        
                     
         
               4.
            
            
               Neljas väide: rikutud on ELTL artikli 107 lõiget 1, kuna vääralt on tuvastatud, et väidetav majanduslik eelis on valikuline.
            
         
               5.
            
            
               Viies väide: rikutud on ELTL artikli 107 lõiget 1, kuna ei hinnatud, kas väidetavatel majanduslikel eelistel on ka tegelikult konkurentsile kahjulik mõju.
            
         
               6.
            
            
               Kuues väide: rikutud on ELTL artikli 107 lõiget 1 ja ELTL artikli 108 lõiget 2, kuna komisjon on teinud hindamisvea ja tõlgendanud õigust vääralt, tuvastades, et hagejale antud abi vastas Pau lennujaama akumuleeritud kahjumile ajavahemikus 2006–2009, kuigi komisjon oleks tegelikult pidanud uurima, milline eelis anti hagejale reaalselt.